**Ministru kabineta noteikumu projekta „Grozījumi** **Ministru kabineta 2002.gada 13.augusta noteikumos Nr.362 „Nacionālās augu šķirņu padomes nolikums”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Sēklu un šķirņu aprites likums |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts sagatavots, lai izdarītu grozījumus Ministru kabineta 2002.gada 13.augusta noteikumos Nr.362 „Nacionālās augu šķirņu padomes nolikums” (turpmāk – noteikumi Nr.362), jo 2010.gada 31.decembrī stājās spēkā likums „Grozījumi Sēklu aprites likumā”, kas likuma nosaukumu izteica jaunā redakcijā – Sēklu un šķirņu aprites likums (likuma nosaukums 16.12.2010. likuma redakcijā).  Tā kā noteikumi Nr.362 ir izdoti saskaņā ar šī likuma 12.panta pirmo daļu, ir nepieciešams precizēt norādi, uz kāda likuma pamata noteikumi izdoti, kā arī precizēt noteikumu Nr.362 11.punktu, ievērojot grozījumus Augu šķirņu aizsardzības likuma 12.pantā atbilstoši 2010.gada 16.decembra likumam „Grozījumi Augu šķirņu aizsardzības likumā”.  Noteikumi Nr.362 nosaka Nacionālās augu šķirņu padomes (turpmāk – padome) statusu un sastāvu. To 2.3.apakšpunkts paredz, ka padomes sastāvā iekļauj četrus pārstāvjus no Lauksaimnieku organizāciju sadarbības padomes (turpmāk – LOSP). 1999.gadā no LOSP atdalījās daļa lauksaimnieku un tika izveidota biedrība „Zemnieku saeima”, kas pārstāv gandrīz 900 saimniecību, aktīvi iesaistoties un piedaloties lauksaimniecības un lauku politikas veidošanā.  Tā kā atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” jānodrošina iespēja visām lauksaimnieku organizācijām piedalīties attīstības plānošanas procesos, nepieciešams noteikt, ka padomē var iekļaut vairāku lauksaimnieku organizāciju pārstāvjus. |
| 3. | Projekta izstrādē iesaistītās institūcijas | Zemkopības ministrija, Valsts augu aizsardzības dienests, LOSP un biedrība „Zemnieku saeima”. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Lauksaimnieciskās produkcijas ražotāju un pārstrādātāju nevalstiskās organizācijas, fiziskas personas, kas nodarbojas ar lauksaimniecisko darbību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III, IV un V sadaļa – projekts šīs jomas neskar.*

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts tika nosūtīts saskaņošanai LOSP un biedrībai „Zemnieku saeima”. Informācija par noteikumu projektu tika ievietota Zemkopības ministrijas tīmekļa vietnē www.zm.gov.lv. |
| 2. | Sabiedrības līdzdalība projekta izstrādē | Noteikumu projekts ar ieinteresētām pusēm saskaņots elektroniski. |
| 3. | Sabiedrības līdzdalības rezultāti | LOSP un biedrība „Zemnieku saeima” atbalsta noteikumu projekta tālāko virzību. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nav iesaistītas. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.  Nav paredzēta jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |
| 3. | Cita informācija | Nav |

Zemkopības ministra p.i. –

labklājības ministrs U. Augulis

2014.05.16. 11:04

I.Magone

67027258,Ilze.Magone@zm.gov.lv